
Anunț privind organizarea concursului pentru ocuparea unui post contractual vacant


Centrul Școlar pentru Educație Incluzivă „Delfinul” Constanța, cu sediul în str. Semănătorului nr. 8, organizează, în temeiul H.G. nr. 1336/2022, concurs pentru ocuparea unui post contractual vacant.

A. INFORMAȚII DESPRE POST
· Denumire: muncitor de întreținere; 1 post vacant; funcție contractuală de execuție; perioadă nedeterminată.
· Compartiment: administrativ – personal nedidactic.
· Normă de lucru: 8 ore/zi, 40 ore/săptămână.
· Nivelul studiilor și treapta profesională: I (G), studii gimnaziale/medii.
· Scop: Execută lucrări curente de întreținere și reparații la spațiile interioare și exterioare, instalațiile și dotările unității.
B. ATRIBUȚII PRINCIPALE
· Verifică periodic starea spațiilor, mobilierului și echipamentelor și semnalează defecțiunile.
· Participă la întreținerea curții, a spațiului verde, aleilor, spațiilor exterioare, îngrădirii, potrivit fișei postului.
· Utilizează și păstrează corespunzător uneltele, materialele și echipamentele de protecție.
· Respectă regulile de securitate și sănătate în muncă, prevenire a incendiilor și regulile specifice unei unități de învățământ.
C. CONDIȚII DE PARTICIPARE
· vechime în muncă: minim 6 ani și 6 luni;
· are cetățenia română; 
· cunoaște limba română, scris și vorbit;
· are capacitate de muncă în conformitate cu prevederile Legii nr. 53/2003 — Codul muncii
· are o stare de sănătate corespunzătoare postului pentru care candidează; 
· îndeplinește condițiile de studii – studii medii;
· nu a fost condamnată; 
· nu a comis infracțiunile prevăzute la art. 1 alin. (2) din Legea nr. 118/2019.
D. DOSARUL DE CONCURS
· Formular de înscriere conform anexei nr. 2 la H.G. nr. 1336/2022;
· Copie act de identitate și, după caz, document privind schimbarea numelui;
· Copii ale documentelor de studii, calificare și ale altor acte care atestă condițiile specifice;
· Documente doveditoare ale vechimii în muncă și/sau în specialitate, dacă este cazul;
· Certificat de cazier judiciar, conform legii;
· Certificat de integritate comportamentală;
· Adeverință medicală care atestă starea de sănătate corespunzătoare, emisă de un medic specialist de medicina muncii;
· Curriculum vitae, model comun european.
Documentele se prezintă în original pentru verificarea conformității copiilor, în condițiile legii.
E. TEMATICĂ
· întreținerea curentă a clădirilor și mobilierului; 
· identificarea defecțiunilor; 
· utilizarea corectă a sculelor; 
· organizarea locului de muncă; 
· prevenirea accidentelor; 
· SSM și PSI.
F. PROBELE CONCURSULUI
Concursul constă în selecția dosarelor, probă practică și interviu. NU se organizează probă scrisă. 
Proba practică urmărește evaluarea competențelor și abilităților candidatului în realizarea unor lucrări specifice postului de muncitor de întreținere, prin îndeplinirea unor sarcini concrete, spre exemplu:
· Utilizarea mașinii de tuns iarba – verificarea stării de funcționare a echipamentului, pregătirea acestuia pentru utilizare, manevrarea și executarea unei operațiuni de tundere a gazonului, cu respectarea normelor de securitate și protecție a muncii.
· Executarea unor lucrări simple de reparații și întreținere a mobilierului școlar – identificarea unor defecțiuni, alegerea uneltelor și materialelor necesare și realizarea unor intervenții precum strângerea sau înlocuirea elementelor de fixare, reglarea balamalelor, repararea unor componente ale băncilor, scaunelor sau dulapurilor.
· Realizarea unor lucrări uzuale de întreținere a spațiilor școlare – identificarea și remedierea unor defecțiuni minore la uși, ferestre, încuietori, mânere sau alte elemente de amenajare și dotare a spațiilor interioare și exterioare ale unității de învățământ, în limita competențelor și atribuțiilor postului.
Activitățile menționate anterior au caracter exclusiv orientativ, fiind prezentate cu titlu de exemplu pentru ilustrarea competențelor și abilităților practice specifice postului. Acestea nu reprezintă subiectele sau sarcinile efective ale probei practice. Conținutul concret al probei va fi stabilit de comisia de concurs, cu respectarea atribuțiilor prevăzute în fișa postului și a metodologiei de organizare și desfășurare a concursului.
În cadrul probei practice vor fi evaluate capacitatea de identificare a problemelor tehnice, alegerea și utilizarea corectă a uneltelor și echipamentelor, calitatea lucrărilor executate, eficiența în realizarea sarcinilor și respectarea normelor de securitate și sănătate în muncă.
Interviul urmărește evaluarea experienței profesionale, a cunoștințelor practice, a motivației pentru ocuparea postului, a capacității de organizare și prioritizare a activităților de întreținere și reparații, precum și a abilităților de comunicare și colaborare cu personalul unității de învățământ. Se va urmări, de asemenea, înțelegerea responsabilităților specifice desfășurării activității într-o unitate de învățământ special, în care siguranța elevilor și a personalului reprezintă o prioritate.

G. CALENDARUL CONCURSULUI 
	Etapă
	Data / ora

	Publicarea anunțului
	28.10.2026

	Depunerea dosarelor
	29.10–11.11.2026, ora 14:00

	Selecția dosarelor
	12–13.11.2026

	Afișarea rezultatelor selecției
	13.11.2026, ora 12:00

	Contestații privind selecția
	16.11.2026, până la ora 12:00

	Soluționare și afișare contestații selecție
	17.11.2026, ora 12:00

	Proba practică
	19.11.2026, ora 10:00

	Afișarea rezultatelor probei practice
	19.11.2026, ora 16:00

	Contestații la proba practică
	20.11.2026, până la ora 16:00

	Soluționare și afișare contestații
	23.11.2026, ora 16:00

	Interviu
	25.11.2026, ora 10:00

	Afișarea rezultatelor interviului
	25.11.2026, ora 16:00

	Contestații la interviu
	26.11.2026, până la ora 16:00

	Soluționare și afișare contestații
	27.11.2026, ora 16:00

	Afișarea rezultatelor finale
	2.12.2026, ora 16.00



Locul desfășurării: CȘEI „Delfinul”, str. Semănătorului nr. 8, Constanța. Informații: secretariat, tel. 0241 514 123.

Director,
Prof. Radoslav Simina Ioana

image1.jpeg
Centrul $colar pentru Educatie Incluziva
"Delfinul” Constanta

Str. Semanatorului Nr.8 Constanta CP:900389
Tel: 0241 514 123 Fax: 0241 514 122
E-mail: scsp1cta@yahoo.com

Web-site: www.cseidelfinul.ro

DEU:/N[//L





